අම්බලන්ගොඩ, මීටියාගොඩ, දොමංවිල පොදු සුසාන භූමිය නිරවුල් කර දෙන ලෙස ඉල්ලා පසුගිය මස 12 දින විරෝධතාවයක් ප්‍රදේශවාසීන් විසින් ක්‍රියාත්මක කළා.එහිදී විරෝධතාකරුවෙන් පවසා සිටියේ මේ වනවිට පදිංචිව සිටින පිරිස් ඉවත් නොකර  සුසාන භූමිය නිරවුල් කර දෙන ලෙසයි.ඒ අනුව එම භූමියෙන් කොටසක් සුසාන භුමිය සදහා වෙන්කර දීමට අම්බලන්ගොඩ ප්‍රාදේශීය සභාවේ ලේකම්වරිය ඇතුලු නිලධාරීන්  අද (16) එම ස්ථානයට පැමිණ තිබෙනවා.එහිදී එම භූමියේ පදිංචිව සිටින පිරිස් විසින් එයට බාධා එල්ල කළ බවයි අප වාර්තාකරු පැවසුවේ.ප්‍රාදේශීය සභාවේ ලේකම්වරිය විසින් එම අවස්ථවේදී අදාල පදිංචිකරුවන්ගෙන් තම පදිංචියේ නිත්‍යානුකූල බව සහතික කිරීමට ඔප්පු ඉදිරිපත් කරන ලෙස පවසා තිබෙනවා.කෙසේ වෙතත් එම පදිංචිකරුවන් ඔවුන්ගේ ඔප්පු ඉදිරිපත් කිරීමට අපොහොසත්ව ඇති අතර එහිදී ලේකම්වරිය සහ නිලධාරීන් සුසාන භුමිය සදහා අදාල ඉඩමෙන් කොටසක් වෙන් කිරීමට සුදානම්ව ඇති බවයි වාර්තා වන්නේ.එම අවස්ථාවේදී පදිංචිකරුවන් ඒ සදහා විරෝධය පලකර ඇති අතර පසුව පොලිසිය කැදවා පොලිස් ආරක්ෂාව යටතේ, බැකෝ යන්ත්‍ර යොදවා සුසාන භුමිය සදහා කොටසක් වෙන්කර දී ඇති බවයි වාර්තා වන්නේ.අදාල පදිංචිකරුවන් විසින් ඔවුන්ගේ පදිංචිය තහවුරු කිරීම සදහා නීතිමය සාදක ඉදිරිපත් නොකිරීම හේතුවෙන් ඔවුන් අනවසර පදිංචිකරුවන් බව ප්‍රාදේශීය සභා ලේකම්වරිය පවසා තිබෙනවා.